alexandrainst/scandi-wiki huggingface dataset:
Haugaland Zoo

Haugaland Zoo er en dyrepark på Torvastad i Karmøy kommune i Rogaland. Parken åpnet offisielt sommeren 2010, og holder åpent i sommerhalvåret. Parken eies av Bernt Kai Velde, som har bygget opp den 41 mål store zoologiske hagen. Dyreparken Haugaland Zoo A.S ble den 28. februar 2018 registrert som driftsselskap for parken. Vegard Midtgård er styreleder og daglig leder for driftsselskapet.

I 2016 og 2017 påtalte Mattilsynet dårlig dyrevelferd i parken. Mattilsynet varslet høsten 2017 at de kunne komme til å nedlegge forbud mot videre drift. I 2018 uttalte Mattilsynets representanter imidlertid at de var fornøyd med Haugaland Zoos tiltak for å utbedre manglene som var påpekt.

Per 2021 er dyreparken fortsatt i drift.

Dyr i parken
Haugaland Zoo hadde per 2017 omkring 250 dyr og fugler, blant annet papegøyer, parakitter, fasaner og ender, samt mange reptiler og pattedyr som alpakkaer og surikater. I 2011 kom det tre antiloper av typen scimitar oryx, samt cubaboa og dumeril boa. I 2012 flyttet det inn tre hvitørede silkeaper kalt Milly, Molly og Mandy. I tillegg kom det flere nyheter i reptilhuset, blant annet krokodillevaran, cubaboa og tigerpyton. Senere har parken også fått en treleopard, sebramanguster fra Odense zoo. I 2017 fikk Haugaland Zoo fem grå kjempekenguruer, tre marabustorker, tre sitatungaer og to flodsvin.

Rømte kenguruer 
I årenes løp har det flere ganger rømt dyr fra dyreparken. I 2017 rømte en kenguru som kom til skade under forsøkene på å fange den inn igjen, og måtte avlives på grunn av skadene.

I mai 2020 var en ny kenguru på frifot i nabolaget rundt parken. Den ble fanget i slutten av juli og transportert tilbake til innhengningen.

Åpningstider
I sommersesongen 2017 (mai–september) var Haugaland Zoo åpen mellom kl 10 og 17 hver dag.

Referanser

Eksterne lenker
 Nettsted for Haugaland Zoo med oversikt over dyr og reptiler

Dyreparker i Norge
Næringsliv i Karmøy
Byggverk i Karmøy
Norske tjenesteselskaper
Kultur i Karmøy
Mariane av Mecklenburg-Strelitz

Caroline Charlotte Mariane (født 10. januar 1821 i Neustrelitz, død 1. juni 1876 samme sted) var i en kort periode gift med Frederik VII av Danmark og dermed kronprinsesse av Danmark. 

Hun var datter av storhertug Georg av Meklenborg-Strelitz og den hessiske prinsesse Marie av Hessen-Kassel, som igjen var søster til landgrev Vilhelm av Hessen, kong Christian VIII av Danmarks svoger. Christian VIII hadde etter sønnens separasjon fra prinsesse Vilhelmine Marie, ønsket å få kronprins Frederik gift på ny hvorfor oppmerksomheten ble henledet på den tyveårige Mariane. Prinsessen var i forveien blitt undervist i dansk av dikteren Christian Winther. 10. juni 1841 ble paret viet i Neustrelitz i Mecklenburg, og den 21. juni kom de til København med linjeskipet Christian 8, for dagen etter å holde et festlig inntog i hovedstaden.

Skilsmisse 
Den lille, vevre og uerfarne prinsesse hadde dog få muligheter for å holde den 33-årige balstyrige prins på matten. Snart oppsto det rykter om at hun ikke trivdes i guvernørboligen i Odense, hvortil kronprinsen var flyttet etter at faren ble konge. Våren 1844 besøkte prinsessen sine foreldre i Neustrelitz, og nektet siden å vende tilbake til Danmark. Den 30. september 1846 ble ekteskapet opphevet. 

I skilsmissedokumentet som ble offentliggjort i Kollegietidende het det at: Skilsmissen  skyldtes Prinsessens nedarvede sygelighed og nedbrudte helbred, og at Kronprinsen kun ugerne indvilligede i skilsmissen, som han hjertelig beklagede. Sannheten var snarere at prinsessen var blitt fullstendig overkjørt av sin ektemanns ville og uutholdelige levevis, mens kronprinsen på sin side var glad for igjen å kunne oppta forbindelsen med sin elskerinne Louise Rasmussen.

Mariane levet etter skilsmissen et stille og tilbaketrukket liv i Neustrelitz innen hun døde den 1. juni 1876. Hun ble begravet i Johanitterkirken på Schlossinsel i Mirow.

Referanser

Litteratur

Eksterne lenker 
 

Danske prinsesser
Fødsler i 1821
Dødsfall i 1876
Eikremtunnelen

Eikremtunnelen er en vegtunnel på riksvei 70 i Tingvoll kommune i Møre og Romsdal. Tunnelen ble åpnet 27. februar 2012og har en total lengde på 1010 meter. Tunnelen er en del av delprosjektet Øydegard-Bronneset, som er en 4,2 kilometer lang strekning som skal omgjøres til stamvegstandard, og som skal korte ned den totale vegstrekningen med 580 meter.

Referanser 

Riksvei 70
Veitunneler i Møre og Romsdal
Tunneler åpnet i 2012
Silje Storstein

Silje Storstein (født 30. mars 1984 i Oslo) er en norsk skuespiller.

Storstein har utdannelse fra Statens Teaterhøgskole (2005–2008). Hun har spilt i forestillinger på Det Norske Teater, Trøndelag Teater og Nationaltheatret. Hun filmdebuterte som Sofie i Sofies verden fra 1999, og har siden hatt flere mindre film- og TV-roller. For rollen i filmen De nærmeste fra 2015 ble hun nominert klassen beste kvinnelige birolle under Amandaprisen 2015 og Kanonprisen 2015.

Hun er datter av skuespiller og musiker Are Storstein.

Teater

Referanser

Eksterne lenker 
 

Norske skuespillere
Dal segno

Dal segno, forkortet D. S., italiensk for «fra tegnet», i musikknotasjonen brukt som en instruksjon om at musikkverket skal gjentas fra det stedet i partituret hvor tegnet står. 

Det vanligste er at «segno», altså tegnet, ser slik ut: 

Musikknotasjon
Claes Oldenburg

Claes Oldenburg (født 28. januar 1929 i Stockholm, død 18. juli 2022 i Manhattan) var en amerikansk skulptør av svensk opprinnelse. Han er kjent for sine installasjoner som forestiller en større versjon av hverdagsgjenstander, for eksempel en murerskje, en hamburger, en pølse i brød. Et annet av hans temaer er å gjøre myke versjoner av vanligvis harde gjenstander.

Oldenburg ble født i Stockholm, men flyttet som barn i 1936 til USA. Der studerte han ved Yale University og Art Institute of Chicago. Et av hans første store arbeider var en gigantisk leppestift montert på en beltevogn, opprinnelig utstilt på Beinecke Plaza ved Yale. Idag står den i skolegården ved Morse College.

Han samarbeidet med skulptøren Coosje van Bruggen, som han giftet seg med i 1977. Hun døde i 2009. Oldenburg og van Bruggen er representert på Kistefos-museet i Norge, med skulpturen «Tumbling Tacks», hvor enorme tegnestifter er utslengt i en bakke.

Han var tremenning til Acke Oldenburg.

Referanser

Eksterne lenker 
 

Kunstnere fra USA
Billedhuggere fra USA
Personer fra Stockholm
Harrison Ford (stumfilmskuespiller)

Harrison Ford (født 16. mars 1884 i Kansas City i Missouri, død 2. desember 1957) var en amerikansk skuespiller på teater og film. 

Han var en ledende skuespiller i flere produksjoner som ble vist på Broadway og han var en stjerne i stumfilmens æra. Ford debuterte på Broadway i 1904 i Richard Harding Davis's Ranson's Folly. Ford begynte med filmer i 1915 og han flyttet til Hollywood på denne tiden. Hans siste film, en lydfilm, Love in High Gear, ble fremvist i 1932. Ford vendte tilbake som skuespiller på teater, og regisserte også flere produksjoner ved Little Theater av Verdugos i Glendale, California. Han giftet seg med skuespiller Beatrice Prentice fra New York, den 29. mars 1909. 

På begynnelsen av 1950-tallet, ble han påkjært av en bil mens han gikk på tur. Han kom seg aldri etter de alvorlige skadene han ble påført og han tilbrakte resten av sitt liv innlagt ved Motion Picture & Television Country House og Hospital i Woodland Hills, California. Harrison Ford døde ved sykehuset den 2. desember 1957 i en alder av 73 år. Han ble gravlagt på Forest Lawn Memorial Park i Glendale. For hans mange bidrag til filmindustrien, har han blitt tildelt en stjerne på Hollywood Walk of Fame like foran Musso & Frank Grill som ligger ved 6665 Hollywood Boulevard.

Filmografi (utvalg) 
 
 

 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 
 
 
 1922 – Smil gjennom tårer‎
 1925 – Amor i karantene

Referanser

Eksterne lenker 
 

Skuespillere fra USA
Stumfilmskuespillere
Personer fra Kansas City i Missouri
Hollywood Walk of Fame
Fødsler i 1884
Dødsfall i 1957
Nguyễn Phú Trọng

Nguyễn Phú Trọng (født 14. april 1944, Hà Nội, Việt Nam, daværende japanskokkupert Fransk Indokina) er en vietnamesisk politiker, som er landets president.  

Siden 2011 har han også vært det vietnamesiske kommunistpartiets generalsekretær, valgt av partiets ellevte nasjonalkongress 19. januar 2011. Siden 26. juni 2006 har han også vært den vietnamesiske nasjonalforsamlingens formann, da han ble valgt med 85,58% av stemmene, og han er også en av det vietnamesiske kommunistpartiets politbyrås fjorten medlemmer. 

Nguyễn Phú Trọng dro til Sovjetunionen i 1981 for å studere ved det Samfunnsvitenskapelige akademiet og mottok en kandidatgrad i historie i 1983. I 1998 gikk han inn i partiavdelingen som var viet til politisk arbeid, noe som gjorde ham til en av de mest fremtredende vietnamesiske politiske teoretikere. Han leder Det vietnamesiske kommunistpartis teoretiske råd med ansvar for partiets teoretiske arbeid fra 2001 til 2006.

Trọng ble valgt til president av Vietnam den 23. oktober 2018 med 99,8% av stemmene. Han var eneste kandidat.

Referanser

Eksterne lenker 
 

Vietnamesiske politikere
Generalsekretærer i det vietnamesiske kommunistparti
Vietnamesiske kommunister
Vietnamesiske presidenter
Personer fra Hanoi
Fødsler i 1944
Fredrik Ulvestad

Fredrik Stensøe Ulvestad (født 17. juni 1992) er en norsk fotballspiller som spiller for den tyrkiske klubben Sivasspor.

Han startet sin seniorkarriere i Aalesund, hvor han kom fra klubbens juniorlag. Han er sønn av den tidligere Brattvåg- og -spilleren Rune Ulvestad. Han etablerte seg fra 2012-sesongen som AaFks faste straffetaker, og vant den norske cupen med AaFK i 2011.

Den 10. mars 2015 meldte Ulvestad overgang til den engelske klubben Burnley FC på en fri overgang, hvor han skrev under på en treårskontrakt etter å ha vært på treningsopphold i klubben i februar. Den 16. mai 2015 fikk Ulvestad sin debut for Burnley FC når han kom inn i det 88. minuttet mot Stoke FC. Han ble dermed den 58. nordmannen til å spille en kamp i Premier League.

Han kom til Djurgården i februar 2018. I Djurgården vant han Svenska Cupen 2018 og Allsvenskan 2019.

I februar 2021 signerte Ulvestad for den kinesiske klubben Qingdao FC.

I september 2021 signerte han for tyrkiske Sivasspor.

Landslagskarriere 
Ulvestad fikk sin landslagsdebut for  den 27. august 2014, hvor han kom inn som innbytter i pausen for Jone Samuelsen i vennskapskampen hjemme mot  i Stavanger (0–0).

Referanser

Eksterne lenker 
 

Norske fotballspillere
Norske landslagsspillere i fotball for herrer
Fotballspillere for Aalesunds FK
Fotballspillere for Burnley FC
Fotballspillere for Charlton Athletic FC
Fotballspillere for Djurgårdens IF
Fotballspillere for Qingdao FC
Fotballspillere for Sivasspor
Norske fotballspillere i England
Norske fotballspillere i Sverige
Norske fotballspillere i Kina
Norske fotballspillere i Tyrkia
Norgesmestere i fotball
Personer fra Ålesund kommune
Fødsler i 1992
Storhamar Supporter Union

Storhamar Supporter Union forkortet «SSU» er en supporterklubb for Fjordkraftligaen-klubben Storhamar Hockey ble stiftet 25. november 2001, som en følge av at den gamle supporterklubben (Storhamar supporterforening) mer eller mindre lå nede med brukket rygg på slutten av 90-tallet.

Styrets leder er Anne-Line Syversen.

Supporterklubben er uavhengig, men samarbeider med Storhamar Hockey.

Storhamar Supporter Unions «hatlag» er erkerivalen Klanen, Nordre Sving Supporterklubb og Blue Warriors. Grunnen til at VIF er et av lagene har med den sterke hockeyrivaliseringen mellom Storhamar og Vålerenga på 80-, 90- og 2000-tallet å gjøre. Lillehammer fra 1991 var på topp på 90-tallet, dabbet av når Storhamar var på topp og Lillehammer på bunn, har blusset opp igjen på slutten av 2000-tallet.

SSU utgir en av Norges lengstlevende fanziner, og dagens eneste rene hockeyfanzine; Køllebladet.

Andre supporterklubben innen ishockey 
 Skauen 
 Roughnecks
 Blue Warriors
 Klanen
 Vikingssupport
 Patriotene
 Kjernen
 Red Beavers
 Pøkkhaugen

Eksterne lenker 
 Supporter Union

Ishockeysupporterklubber
Storhamar Idrettslag
Nélida Piñón

Nélida Piñón (født 3. mai 1937 i Rio de Janeiro) er en brasiliansk forfatter og skribent av spanske innvandrere. Hennes første roman Guia-Mapa de Gabriel Arcanjo (The Guidebook of Gabriel Arcanjo), skrevet i 1961 som omhandler en protagonist som diskuterer kristen doktrine med sin egen skytsengel. På 1970-tallet ble hun kjent for hennes erotiske romaner som ble publisert i 1977. Piñón er tidligere president i Academia Brasileira de Letras. Hun ble tildelt Fyrsten av Asturias' pris for litteratur i 2005.

Referanser

Eksterne lenker 
 
 

Brasilianske forfattere
Personer fra Rio de Janeiro
Portugisiskspråklige forfattere
Leprous

Leprous er et progressiv metal-band fra Notodden, etablert i 2001.

Etter to demoer ga bandet ut sitt debutalbum Tall Poppy Syndrome i mai 2009 på Sensory Records of America. Bandet har spilt på både ProgPower USA 2010 og 2011 (som band for Ihsahn) og ProgPower Europe 2010. Bandet har annonsert at de holder på med et oppfølgeralbum.

Diskografi 
 Silent Waters (2004, Demo)
 Aeolia (2006, Demo)
 Tall Poppy Syndrome (2009)
 Bilateral (2011)
 Coal (2013) 
 The Congregation (2015)
 Malina (2017)
 Pitfalls (2019)
 Aphelion (2021)

Medlemmer 
Nåværende
 Tor Oddmund Suhrke – Gitar, vokal
 Einar Solberg – Synth, vokal
 Robin Ognedal - Gitar
 Baard Kolstad – Trommer
 Simen Daniel Børven (Session/Live) - Bass

Tidligere

 Øystein Landsverk – Gitar

 Halvor Strand – Bass
 Tobias Ørnes Andersen - Trommer
 Tor Stian Borhaug – Trommer
 Kenneth Solberg – Gitar
 Truls Vennman – Trommer
 Esben Meyer Christensen – Gitar
 Stian Lonar – Bass
 Rein Blomquist – Bass
 Martin Skrebergene - Bass

Eksterne lenker 
 

Norske progressiv metal-band
Band etablert i 2001 i Norge
Benjamin Kleibrink

Benjamin Philip Kleibrink (født 30. juli 1985 i Düsseldorf) er en tysk, profesjonell fekter. Hans største internasjonale resultat kom da han representerte Tyskland under Sommer-OL 2008 i Beijing, Kina der han tok gull i florettkonkurransen. Han har også tilsammen fire medaljer fra VM i fekting, men ingen gull.

Under Sommer-OL 2020 i Tokyo som ble arrangert i 2021 ble han utslått i andre runde i den individuelle konkurransen.

Eksterne lenker 
 
  Offisiell hjemmeside

Tyske fektere
Olympiske mestere for Tyskland
Olympiske bronsemedaljevinnere for Tyskland
Medaljevinnere under Sommer-OL 2008
Deltakere for Tyskland under Sommer-OL 2008
Fektere under Sommer-OL 2008
Medaljevinnere under Sommer-OL 2012
Deltakere for Tyskland under Sommer-OL 2012
Fektere under Sommer-OL 2012
Deltakere for Tyskland under Sommer-OL 2020
Fektere under Sommer-OL 2020
Personer fra Düsseldorf
Fødsler i 1985
Olympiske medaljevinnere i fekting
Calafat

Calafat er en by langs Donau i Dolj fylke i Romania. Mellom Calafat og den bulgarske byen Vidin er det oppført Calafat-Vidinbroen som er den andre broen over Donau mellom de to landene, etter Giurgiu-Ruse-broen.  

Byen ble grunnlagt i det 14. århundret av kolonialister fra Genova. Genoveserne beskjeftiget et stort antall skipsverftarbeidere som kalte seg calfats, av kalfatring, betegnelsen for å drive natene i et skip. Denne industrien ga så navn til byen. I 1854 ble russerne beseiret av den tyrkiske armeen under ledelse av Ahmet Pascha, etter et overraskelsesangrep.

Referanser

Eksterne lenker 
 
 City population. Nettsted med opplysninger om areal og befolkningstall. Tysk og engelsk., besøkt 11. oktober 2015

Byer i Valakia
Byer ved Donau
Bosetninger etablert i 1424
Ben Ammi

Ben Ammi Ben-Israel (; «sønn av mitt folk», født Ben Carter 12. oktober 1939, død 	27. desember 2014) var en amerikansk rabbiner og grunnleggeren av The African Hebrew Israelites of Jerusalem, en av flere grupper med afroamerikanske jøder.

Han var inspirert av Wentworth Arthur Matthew, og ledet A-Beta Hebrew Cultural Center i Chicago fra 1966. Han var opptatt av at USAs svarte befolkning måtte «bryte opp fra fangenskapet», en formulering som bygger på en sammenligning mellom israelsfolkets slavetid i Egypt og afroamerikanernes status i USA. I 1967 ledet han en gruppe på 350 som utvandret til Liberia, og siden til Israel i 1969. Menighetens status i Israel var lenge uavklart.

Tekster på norsk 
 Et utdrag fra hans bok Gud, den svarte mann og sannheten er utgitt på norsk i antologien Svart Messias, 2011.

Eksterne lenker 
 kingdomofyah.com
 Erklæring fra israelsk UD om Ben Ammis menighet

Rabbinere fra USA
Afroamerikanere
Religiøse lærere og filosofer representert i bokserien Verdens hellige skrifter
Personer fra Chicago
Germania Superior

Germania Superior var en romersk provins siden år 90 e.Kr til utgangen av det 3. århundre. Det inkluderte deler av dagens Sveits, Frankrike og Sørvest-Tyskland («Agri decumates»: Decumatland). Provinsen grenset i nord til Germania Inferior (senere Germania Secunda), vest til Gallia Belgica, Gallia Lugdunensis og i sørvest og sørøst til Gallia Narbonensis. Området øst for provinsens grense, Limes, som aldri ble inlemmet i Romerriket, ble omtalt som Germania Magna. Setet for provinsguvernøren var Mogontiacum, i dag Mainz.

Historie
Med Augustus kampanje i årene 13/12 f.Kr. kom den venstre bredden av Rhinen under romersk kontroll. Fram til opprettelsen av provinsen i 90, var området administrert militært (exercitus superior). Spesielt i 100-tallet, kom det gjennom erobringer på den høyre bredden av Rhinen til en territorial ekspansjon og grensen for provinsen ble presset østover (Decumatland). Med et samlet areal på 93 500 km ² var Germania Superior en av de mellomstore provinsene i Romerriket. Betydningen av provinsen la likevel ikke i sin størrelse, men beliggenheten ved den sårbare grensen av riket, derfor var militæret tungt representert her. 

Mellom 260 og 280 ga de romerske soldater opp Dekumatlandet og den militære grensen ble trukket tilbake til Rhenus (Rhinen) og Danubius (Donau). Under keiser Diokletians reform i 297 ble provinsen Germania Superior delt i Germania Prima i nord og Maxima Sequanorum i sør og del av Diocesen (Dioecesis) Gallia med den keiserlige byen Trier (Augusta Treverorum) som hovedstad. Keiser Valentinian I bygget rundt 370 festninger langs grensen i et forsøk å sikre den. 

I 406 overskredet germanske stammer Rhinen og plyndret flere romerske byer. På begynnelsen av femte århundre kontrollerte Burgundere (411-434) området som foederati sammen med vestromerske enheter. Etter cirka 455 kom Alamannerne og til slutt, etter slaget ved Zülpich (496), overtok de merovingiske Frankere arven etter det romerske riket ved Rhinen.
Jörgen Lennartsson

Dan Inge Jörgen Lennartsson (født 10. april 1965 i Växjö) er en svensk fotballtrener som er hovedtrener for Helsingborgs IF.

Han har tidligere trent Stabæk Fotball og før det var han sammen med Tommy Söderberg trener for Sveriges U-21-herrelandslag i fotball. Han har også vært trener for BK Häcken i tre år, som med han i spissen tok seriegull i Superettan 2004.

Trenerkarriere

Sveriges U21-landslag 
Lennartsson ble først ansatt som assistentrener for Sveriges U21-landslag i 2005, før han i 2006 gikk over i rollen som hovedtrener. Denne rollen hadde han ut 2010, da han forlot det svenske U21-landslaget til fordel for Tippeliga-klubben Stabæk.

Stabæk 
2. august 2010 annonserte Stabæk Fotball at Lennartson ville ta over som hovedtrener for Jan Jönsson fra og med 1. januar 2011. Lennartssons første Tippeligaseier med Stabæk kom i kampen mot Jan Jönssons nye klubb, Rosenborg, 3. april 2011. Stabæk vant bortekampen 1-2.
Jørgen Lennartsson valgte å forlate Stabæk etter 2011-sesongen på grunn av omstendighetene rundt Nadderud Stadion og mulighetene for en fireårskontrakt med den svenske toppklubben, IF Elfsborg.

Lillestrøm 
13. juli 2018 bekreftet Lillestrøm at Jörgen Lennartsson har signert en 2,5 kontrakt med klubben. Kontrakten ble oppsagt 2. desember 2019.

Referanser

Eksterne lenker 
 

Svenske fotballtrenere
Fotballtrenere for Stabæk Fotball
Utenlandske fotballtrenere i Norge
Noble Drew Ali

Noble Drew Ali (født Timothy Drew 8. januar 1886 i Nord-Carolina, død 20. juli 1929) var en foregangsmann innen svart nasjonalisme og grunnlegger av menigheten Moorish Science Temple i 1913. Han presenterte menigheten som en islamsk gruppe, men den var også inspirert av buddhisme, kristendom, frimureri, gnostisisme og taoisme.

Det verserer mange myter om hans bakgrunn: at han skal ha blitt født av omstreifende sigøynere i Europa, vandret omkring og fått i oppdrag av kongen av Marokko å utbre islam i USA. En annen myte sier at han vokste opp blant cherokeer. 

Hans viktigste bok er Den hellige koran fra 1927.

Tekster på norsk 
 To tekster av Noble Drew Ali er utgitt på norsk i antologien Svart Messias, 2011.

Referanser

Eksterne lenker 
 moorishsciencetempleofamericainc.com: History 
 themoorishsciencetempleofamerica.org Who is Prophet Drew Ali?

Afroamerikanere
Religiøse lærere og filosofer representert i bokserien Verdens hellige skrifter
Thomas Lieb

Thomas John «Tom» Lieb (født 28. oktober 1899, død 30. april 1962) var en amerikansk friidrettsutøver som deltok i de olympiske leker 1924 i Paris.

Lieb vant en olympisk bronsemedalje i friidrett under sommer-OL 1924 i Paris. Han kom på tredjeplass i diskos bak sin landsmann Clarence Houser og Vilho Niittymaa fra Finland. Det var trettito deltakere fra atten nasjoner som deltok i kulestøtkonkurransen, finalen ble avviklet 13. juli 1924.

OL-medaljer 
  1924  Paris - Bronse i friidrett, diskoskast  USA

Eksterne lenker 
 

Diskoskastere fra USA
Medaljevinnere under Sommer-OL 1924
Deltakere for USA under Sommer-OL 1924
Friidrettsutøvere under Sommer-OL 1924
Personer fra Rice County i Minnesota
Urho Kekkonen nasjonalpark

Urho Kekkonen nasjonalpark (finsk: Urho Kekkosen kansallispuisto) er en nasjonalpark i den nordøstre delen av landskapet Lappland i Finland.

Nasjonalparken ble opprettet i 1983 og er med et areal på  et av Finlands største vernede naturområder. Den er oppkalt etter Finlands tidligere president og statsminister Urho Kekkonen. Naturen veksler mellom snaufjell, myrer og vidstrakte skogsmarker. Reindrift og jakt har lange tradisjoner i området og drives fortsatt.

Inntil nasjonalparken ligger byen og turistsenteret Saariselkä. Saariskelkä er også navnet på det lave fjellområdet som for stor del ligger i nasjonalparken.

Eksterne lenker 
 
 Urho Kekkonens nationalpark på utinaturen.fi

Nasjonalparker i Finland
Verneområder i Lappland (Finland)
Verneområder opprettet i 1983
1983 i Finland
Enares geografi
Gunnar Zachrisen

Gunnar Zachrisen (født 1958) er en norsk journalist og pressemann, per 2017 redaktør i Bistandsaktuelt.

Referanser 

Norske redaktører
Mike Mangini

Mike Mangini (født 18. april 1963 i Newton, Massachusetts) er en amerikansk trommeslager.

Han har spilt trommer for Annihilator, Extreme, James LaBrie, Steve Vai, og fra 2011 for Dream Theater etter at Mike Portnoy sluttet etter 25 år. Han jobber også som lærer på Berklee College of Music i Boston, hvor medlemmene i Dream Theater først møttes. 

Mellom 2002 og 2005 satte han fem rekorder som verdens raskeste trommeslager. Han har også gitt ut boken Rhythm Knowledge hvor han beskriver trommeteknikker.

Referanser

Eksterne lenker 
 
 
 

Trommeslagere fra USA
Heavy metal-trommeslagere
Personer fra Newton i Massachusetts